***Въпрос зададен на 29.10.2012 :***

В точка III.2.4. Технически възможности и квалификация от Пояснителния документ е посочено следното изисква относно Обособена позиция 2:

***Кандидатът да притежава опит с внедрявания на системи за управление на***

***Бизнеса. През последните 3 години или в зависимост от датата, на която кандидатът е учреден или започнал дейността си до датата на подаване на офертата кандидатът да е изпълнил минимум 3 договора с предмет, сходен с предмета на обособена позиция 2 на настоящата поръчка.***

Моля да потвърдите, че под «сходни с предмета на поръчката» смедва да се разбират договори за доставка и внедряване на бизнес софтуер.

***Отговор Инфомед на 31.10.2012 :***

Във връзка с направеното от Вас запитване, в цитираната от Вас точка III.2.4. Технически възможности и квалификация е посочено изискване : *«****2.1. Списък с изпълнените договори с предмет, сходен с предмета на обособена позиция 2 на настоящата поръчка, с посочени възложител, дата на сключване, срок за изпълнение и стойност (в лева, без ДДС) на договора.***

***2.2. Референции от предишни възложители за всяка позиция от Списъка с изпълнени договори по т.2.1.»***

Като минимално изискване към въпросните точки е посочено**: *«2. Кандидатът да притежава опит с внедрявания на системи за управление на***

***Бизнеса. През последните 3 години или в зависимост от датата, на която кандидатът е учреден или започнал дейността си до датата на подаване на офертата кандидатът да е изпълнил минимум 3 договора с предмет, сходен с предмета на обособена позиция 2 на настоящата поръчка.»***

Под «предмет сходен с предмета на обособена позиция 2 на настоящата поръчка» се разбира доставка и внедряване на система за управление на бизнеса от клас ЕRP система (Система за планиране ресурсите на предприятието), какъвто е и предмета на Обособена позиция 2- Доставка и внедряване на ERP система.

***Въпрос зададен на 06.11.2012:***

Във връзка с процедура открит избор за определяне на изпълнител с предмет: «Доставка и инсталилиране/внедряване на дълготрайни материални и нематериални активи по договор за предоставяне на безвъзмездна помощ 4МС-02-22/27.04.2012 г , по обособени позиции както следва: 2.Доставка и внедряване на ERP система- 1 бр.», обявена чрез публикуване на обява във вестник «ЗЕМЯ», бр.206 (5582) от 26.10.2012 г.

Моля да поясните следното:

В образеца на Оферта, част от документацията по процедурата кат онеразделна част от офертата се изискват следните документи:

5.6. За всеки офис да се представи копие от документ за собственост или договор за наем- нотариално заверени копия;

В пояснителния документ няма инфоермация отностно това изискване и във връзка с това въпросът ни е дали е необходимо предоставянето на тези документи?

***Отговор Инфомед на 06.11.2012 :***

Във връзка с направеното от Вас запитване:

В образеца на офертата е допусната техническа грешка. По дадената процедура не е нужно да се представя документ за собственост или договор за наем. Въпросната точка не е приложима по дадената процедура.

***Въпрос зададен на 07.11.2012:***

1.В Техническата спецификация в указана « дънна платка» на конкретен производител TUAN.

Въпрос: Допустимо ли е дънната платка със същите характеристики или по-добри да е от друг производител?

2.В Техническата спецификация в параметър «Hotswap» е посочено „ Hotswap SAS за I500/I400”, което указва към конкретен производител на кутии ADTRONICS .

Въпрос : Допустимо ли е кутията на сървъра и съответният компонент за «Hotswap» да е от друг производител със същите или по-добри характеристики?

***Отговор Инфомед на 08.11.2012 :***

По точка 1, допустимо е да предложите дънна платка със същите характеристики или по-добри на друг производител.

По точка 2, допустимо е кутията на сървъра и съответният компонент за hotswap да е на друг производител със същите или подобри характеристики.